Kai Manne Börje Siegbahn
Kai Manne Börje Siegbahn var en svensk eksperimentalfysiker og Nobelprismodtager. Han var søn af Manne Siegbahn.
Kai Siegbahn var professor ved Tekniska högskolan i Stockholm i 1951-1954 og professor og leder af fysikinstituttet ved Uppsala Universitet fra 1954 til 1984.
I 1981 fik han Nobelprisen i fysik sammen med Nicolaas Bloembergen og Arthur L. Schawlow for sit bidrag til udviklingen af elektronspektroskopien.